ابوالسکن تحصیل علم کا فطری ذوق رکھتے تھے؛چنانچہ صرف سترہ سال کی عمر ہی میں انھوں نے طلب حدیث کے لیے بادیہ پیمائی شروع کردی اور دُوردراز ملکوں کا سفر کرکے سترہ تابعین کے منبع علم سے مستفیض ہوئے ان کے اساتذہ حدیث میں یزید بن ابی عبید،جعفر الصادق،بہزبن حکیم ، ابی حنیفہ،ہشام بن حسان ابن جریح،مالک بن انس ، یعقوب بن عطاء ، فطر بن خلیفہ،حنظلہ بن ابی سفیان،ہشام الدستوائی،جعد بن عبد الرحمن،عبد اللہ بن سعید اورایمن بن نابل کے نام قابِل ذکر ہیں اورتلامذہ میں امام بخاریؒ،امام احمد ، یحییٰ بن معین،یحییٰ بن نابل کے نام قابل ذکر ہیں،محمد بن المثنیٰ،عبد اللہ بن مخلد ، محمد بن حاتم ، ابراہیم بن یعقوب،محمد بن اسماعیل بن علیہ ،یزید بن سنان ، احمد بن نضر ، محمد بن الحسن بن مکی،ابراہیم بن موسیٰ الرازی،حسن بن عرفہ،محمد بن وضاح،یعقوب بن سفیان،یعقوب بن شیبہ،محمد بن شیبہ،محمد بن یونس اور معمر بن محمد جیسے یگانۂ عصر ائمہ شامل ہیں ۔
Entity: ابراہیم — Type: /person